Public procurement notice: Prior Information Notice Without Call For Competition
Published: 2023-01-24
Buyer: Istekki Oy
Country: FI
Contract type: Services
CPV classification: 33196000 | 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on tietopyyntö, joka ei ole hankintailmoitus tai tarjouspyyntö. Tietopyynnön tarkoituksena on kerätä hankinnan kohdetta koskevaa tietoa tulevaa kilpailutusta varten. Tietopyyntöön vastaaminen ei ole edellytys kilpailutukseen osallistumiselle. Tulevan kilpailutuksen onnistumisen varmistamiseksi olisi kuitenkin tärkeää, että tarjoajat antaisivat hankintayksikölle mahdollisimman laajasti pyydettyjä tietoja.
Tietopyyntö ei velvoita Istekki Oy:tä toteuttamaan hankintaa tietopyynnössä tai sen liitteissä kuvatulla tavalla ja tarjouskilpailu voidaan myös jättää toteuttamatta.
Tällä tietopyynnöllä selvitetään toimittajien tarjontaa etäasioinnin valmistuotepohjaisista ratkaisuista, jotka mahdollistavat videovälitteiset etävastaanotot ammattilaisen ja kansalaisen välillä, ammattilaisten väliset videovälitteiset etäkonsultaatiot sekä etähoivapalvelut ammattilaisten ja asiakkaiden välillä etänä. Lisäksi selvitetään markkinatilannetta, toiminnallisia ja teknisiä ominaisuuksia, toimittajien hinnoitteluperiaatteita sekä hintatasoa. Tietopyyntöön vastanneille ei makseta korvausta tietopyyntöön vastaamisesta tai siihen liittyviin esittelytilaisuuksiin osallistumisesta.
Videovälitteisen kommunikoinnin lisäksi ratkaisussa pitäisi olla mahdollisuus sekä reaaliaikaiseen (chat) että ei-reaaliaikaiseen viestintään (hoidolliset keskustelut) ja chatbotin hyödyntämiseen osana asiakkaan sähköistä asiointipolkua. Chat-keskustelua tulee voida käyttää anonyymisti ja vahvasti tunnistautuneena hyödyntäen Suomi.fi -tunnistautumispalvelua. Lisäksi kartoitamme kokonaisratkaisuun yhteensopivia etädiagnostiikan työvälineitä ja palveluita, jotka mahdollistavat potilaiden tutkimisen, diagnosoinnin ja hoitoon liittyvän seurannan etänä. Etä-asioinnin ratkaisuja tarjoamme erityisesti Sote-toimialan asiakkaillemme.
Tietopyyntöasiakirja tulee pyytää mahdollisimman pian sähköpostitse osoitteesta hankinnat@istekki.fi. Tietopyyntöasiakirjassa on kuvattu tarpeet sekä kerrottu, mihin asioihin tietopyyntövastauksessa tulee ottaa kantaa. Pyydämme toimittajia ilmoittautumaan mukaan markkinakartoitukseen ja –vuoropuheluun sekä antamaan tietopyyntövastaukset viimeistään 3.2.2023 klo 12:00 mennessä. Vastaaminen tapahtuu sähköpostitse osoitteeseen hankinnat@istekki.fi. Otsikoikaa viestinne seuraavasti: "Markkinavuoropuhelu: Etäasioinnin ratkaisut [yrityksen nimi]". Mahdolliset muut liitteet esimerkiksi esitteet voi lähettää vastauksen liitteenä. Lisätietokysymyksiä ei tässä vaiheessa oteta vastaan.
Saatujen vastausten perusteella Istekki Oy valitsee noin (5) viisi toimittajaa tapaamiseen, oman harkintansa mukaisesti ja ilman erillistä kriteeristöä, tietopyyntöön vastanneista toimittajista. Ensimmäisessä vaiheessa toimittajat esittelevät tarjoamiaan ratkaisuja ja palveluita tilaajalle. Tapaamiset järjestetään Microsoft O365 Teams- tapaamisina Istekin ja valitun toimittajan kesken alustavasti viikoilla 6–8/2023. Ilmoitattehan tietopyynnön vastauksessanne mitkä alla olevista ajankohdista teille sopivat:
Istekki Oy valitsee ajat ja ilmoittaa kullekin tapaamiseen valitulle toimittajalle tapaamisen ajankohdan erikseen. Tapaamisten kesto on enintään kaksi (2) tuntia/tapaaminen. Tapaamiset toteutetaan suomen kielellä. Istekki Oy:llä ei kuitenkaan ole velvollisuutta järjestää tapaamisia. Tietopyyntöön vastaamisesta ja tapaamisiin osallistumisesta ei makseta korvausta tai palkkiota. Annetut tiedot käsitellään luottamuksellisesti.
Vuoropuhelun toisessa vaiheessa toimittajat kommentoivat kirjallisesti hankinnan tarjouspyyntöluonnosmateriaalia. Kommentoinnin ajankohta on alustavasti maaliskuussa 2023. Istekki Oy:llä ei kuitenkaan ole velvollisuutta järjestää kommentointia. Kommentoinnista ei makseta korvausta tai palkkiota.
Etävastaanotolla tarkoitetaan videovälitteistä vastaanottoa ammattilaisen ja kansalaisen/-ten välillä, esimerkiksi lääkärin ja potilaan välinen videovälitteinen etävastaanotto.
Etäkonsultaatiolla tarkoitetaan ammattilaisten välisiä videovälitteisiä konsultaatiotilanteita kuten esimerkiksi etäkonsultaatio erikoislääkärin ja terveyskeskuslääkärin ja hoitajan välillä potilaan ollessa mukana etävastaanottotilanteessa joko terveyskeskuksessa tai kotona.
Etähoivalla tarkoitetaan ammattilaisen ja asiakkaan välistä yhteydenpitoa etäyhteyksien välityksellä, jolla tuetaan asiakkaan kotona asumista. Palvelua hyödynnetään muun muassa osana kotihoitoa ja kuntoutusta sekä vammaispalveluita. Etähoivapalveluissa omaisten ja ammattilaisten välinen viestintä on huomioitu, ja myös ryhmätapaamiset ja kuntoutustuokiot etänä ovat mahdollisia.
Etädiagnostiikalla ja -seurannalla tarkoitetaan potilaan tutkimista, diagnosointia ja seurantaa etänä hyödyntäen videoneuvotteluteknologiaa sekä MD-luokan etädiagnostiikkalaitteistoa.
Tulevan hankinnan laajuus sekä hankinnan osapuolet täsmentyvät tietopyynnön ja sen jälkeisen valmistelun yhteydessä.
Seuraavassa on tunnistettuja toiminnallisia ja teknisiä tarpeita, joihin haetaan pääsääntöisesti jo tuotannossa olevia, mutta myös kehitteillä olevia ratkaisuja. Tietopyyntövastauksissa pitää olla maininta siitä mitkä toiminnallisuudet ovat tuotannossa ja mitkä kehitteillä.